एदे थमां पैहेलैं बी रियास्त जम्मू-कश्मीर दे दो प्रघान मन्त्री कश्मीरी हे। इन्दे चा इक दा सरबंध ल्हौर च जाई बस्से दे इक कश्मीरी खानदानै कन्ने हा। इस खानदानें दे कश्मीर कन्ने बड़े डूह्‌गे सरबंध हे। इस दा नां राजा हरी कृष्ण कौल हा। कौल अंग्रजी दौर दे बड़े मन्ने दे प्रबंधक हे। ओ चौथे दसक दे शुरू च कशमीर दे प्रधान मन्त्री बनियै आए जद के रियासत च जबरदस्त उथल-पुथल ही। उनें महाराजे गी पद्दच्युति कोला बचाया। पर महाराजे ने ओदे कन्ने बी ना-इन्साफी आला रौं अपनाया। खीर ओ पटयाले दे प्रधान मन्त्री बनियै टुरी गे। पंजमें दशक दे शुरु च कैलाश नाथ हमकर जेह्‌ड़े गवालियर दे रौह्‌ने आले हे, रियास्ते दे प्रधान मन्त्री मुकर्र होए। ओ केई ब’रे थमां महाराजे दे नजदीकी दोस्त ते सलाह कार हे। प्रघान मन्त्री दी कुरसी उन्दे गितै बी खरी साबत नेई होई। ओ बी प्रधान मन्त्री दे औह् खुश-खुश बेह्‌ले रेई होए। पैह्‌लें आला लेखा हरिसिंह इस बारी बी अपनी चलाकी थमां बाज नेई आया।